Jiří Zídek

Jižis „Džordžas“ Zidekas jaunesnysis (Jiří „George“ Zídek, g. 1973 m. rugpjūčio 5 d.) – Čekijos krepšininkas, rungtyniavęs vidurio puolėjo pozicijoje, krepšinio komentatorius.

Gimė žymaus Čekoslovakijos krepšininko, ilgamečio Prahos „Slavijos“ žaidėjo Jižio Zideko vyresniojo šeimoje. 1991 m. persikėlė į JAV, kur iki 1995 m. varžėsi už Kalifornijos universiteto Los Andžele komandą „Bruins“ ir laimėjo NCAA titulą.„BASKETBALL Jiri Zidek, 17, a 7-foot, 230-pound center from Prague, Czechoslovakia, signed a letter of intent to enroll at UCLA“ Seattle Times Friday 10 May 1991 1995 m. NBA naujokų biržoje 25-uoju šaukimu pakviestas Šarlotės „Hornets“ klubo (pirmasis NBA žaidęs čekų krepšininkas). NBA Jižis Zidekas rungtyniavo epizodiškai, per 3 metų karjerą vidutiniškai rinko po 3,0 taškus ir 2,1 atkovoto kamuolio.George Zidek, nba.com

1998 m. Zidekas grįžo į Europą, kur kartu su komandos draugu universitete Tajusu EdniuAn Odd Couple of Bruins : Edney and Zidek, From Different Worlds, Have a Lot in Common, Los Angeles Times prisijungė prie Kauno „Žalgirio“, su kuriuo 1999 m. laimėjo Eurolygą. Vėliau žaidė Stambulo „Ülker“, Madrido „Reale“, o karjerą baigė Čekijoje.

Nors ketino grįžti ant parketo po kelio traumos, 2005–2006 m. pradėjo komentuoti Eurolygos rungtynes ir 2006 m. paskelbė apie krepšininko karjeros pabaigą. Dirbo Čekijos futbolo federacijos viceprezidentu.CZE – Zidek: ‘This is unexpected and a phenomenal success’, fiba.basketball

 Pasiekimai 
 NCAA: 1995 m.
 Eurolyga: 1999 m.
 Čekijos krepšinio lyga: 2004, 2005 m.

 Šaltiniai 

Kategorija:Čekijos krepšininkai
Kategorija:Užsienio krepšininkai Lietuvos komandose